kardosdrur/scandi-wiki huggingface dataset:
Fyns Amts Avis

Fyns Amts Avis er en regionalavis, der dækker det sydfynske og østfynske område, nærmere bestemt kommunerne Svendborg, Langeland, Ærø og Faaborg-Midtfyn.

Historie 
Avisen blev grundlagt 2. februar 1863 af den 27-årige farmaceut Carl August Fich. Avisen hed i begyndelsen Sydfyenske Tidende, skiftede senere navn til Svendborg Avis inden den i 1970 fik det nuværende Fyns Amts Avis – på trods af at avisen i modsætning til konkurrenten i Odense, Fyens Stiftstidende, aldrig har dækket hele det daværende Fyns Amt redaktionelt.

Fyns Amts Avis blev grundlagt af lokalbefolkningen som led i bondefrigørelsen og grundlovskampen sidst i det 19. århundrede. Avisen blev således en vigtig fortaler for den ytringsfrihed, der i datiden ikke var en selvfølgelighed. Avisen var en ihærdig tilhænger af partiet Venstres reformivrige kurs, hvilket gjorde den populær først i oplandet og senere i selve Svendborg. Avisen er i dag uafhængig af partipolitiske interesser, men stadig liberal i sin grundholdning.

I løbet af 1960'erne overtog Fyns Amts Avis dagblade i Faaborg, Nyborg, Rudkøbing og på Ærø, som kort efter gik ind. En heftig bladkrig udspillede sig i 1970'erne, hvor Fyns Amts Avis kæmpede med Fyens Stiftstidende på lokalredaktioner og distriktsblade, men i 1978 blev de to parter enige om en aftale, der gjorde at krigen kunne indstilles – om end de to aviser såvel dengang som i dag begge dækker det sydfynske område. Fyns Amts Avis satte dengang som i dag en ære i at levere kritisk lokaljournalistik, og opfatter sig selv som en vagthund over magthaverne.

Udover hovedredaktionen i Svendborg findes lokalredaktioner i Faaborg, Ringe, Rudkøbing og Ærøskøbing. Avisen driver desuden Ugeavisen Svendborg, Ugeavisen Øboen (Langeland, Strynø og Tåsinge) og Ugeavisen Faaborg. Ugeavisen Odense, der blev grundlagt af Fyns Amts Avis i 1970'erne, ejes i dag sammen med Fyens Stiftstidende.

Sammen med Fyens Stiftstidende 
Fra 1996 er Fyns Amts Avis blevet trykt i Fyens Stiftstidendes trykkeri i Odense. Siden år 2000 har Fyns Amts Avis reduceret sin medarbejderskab.

I 2006 etablerede Fyns Amts Avis' og Fyens Stiftstidendes tidligere udgiverselskaber partnerselskabet Fynske Medier, som er et salgs- og servicesamarbejde.

1. marts 2010 overgik avisen til at være morgenavis i tabloidformat, og samtidig indledtes et tættere samarbejde med Fyens Stiftstidende, med fælles redaktioner i Faaborg, Ringe og Svendborg.

Oplag og læsertal 
Avisen udkom ifølge Dansk Oplagskontrol i 17.140 eksemplarer (2. halvår 2006), mens oplagstallet var 12.305 stk. i 2013.

I løbet af årene 2017-2019 er læsertallet faldet fra 30.000 personer til 24.000 personer.

Referencer

Eksterne henvisninger 
 Fyns Amts Avis' hjemmeside 
 Digitaliserede udgaver af Fyns Amts Avis i Mediestream
 Læs om Fyns Amts Avis i opslagsværket "De Danske Aviser"

Amts Avis
Fynske Medier
Hallandsåsen

Hallandsåsen er en ås (en lille højderyg), der danner grænsen mellem Halland og Skåne lidt nord for Helsingborg. Det højeste punkt er 226 meter. Det findes et anlæg for alpinski på nordsiden af Hallandsåsen, som er populært blandt danskere.

Jernbanelinjen mellem Helsingborg og Gøteborg, der krydser Hallandsåsen, blev åbnet i 1885. En jernbanetunnel, Hallandsåstunnelen blev bygget fra 1992 og åbnede i 2015. Projektet stødte på flere store store problemer. Det første problem opdagedes straks efter at boringen var indledt. Den kæmpestore boremaskine Halborr kunne slet ikke trænge ind i åsen. Så blev der skiftet byggeselskab og -metode. Nu skulle tunnelen bygges med sprængningsteknik. Men på grund af indtrængen af vand gennem den sprækkefyldte klippe, brugte man tætningsstoffet Rocca Gil. I 1997 opdagedes syge dyr oppe på åsen, og miljøskandalen var et faktum. Så stod byggeriet stille indtil 2003, hvor en ny boremaskine, Åsa blev taget i brug. Og ti år senere, den 4. september 2013, blev begge tunnelrør boret færdige. Tunnelen åbnede i december 2015, så der nu er dobbeltspor mellem Göteborg og Malmö. (Dog undtagen Ängelholm - Helsingborg hvor det stadig kun findes et enkeltspor)

I den forbindelse blev entreprenøren Skanska idømt en bod på 3 millioner svenske kr., og Banverket 1,5 millioner svenske kr. Tre chefer måtte personligt betale bøder på 30.000-60.000 svenske kr. hver.
I 2008 var budgettet for tunnelen vokset til 10,5 milliarder kroner fra oprindelige 1,3 milliarder, og man regnede med at tunnelen vil være færdig i 2015 med 19 års forsinkelse.

Litteratur 
 Birgitte Marfelt: Ingeniører kæmper mod Hallandsåsens vandmasser, i Ingeniøren, side 12, 29. juni 2007.
 Birgitte Marfelt: Tunnelprojektet der løb af sporet, i Ingeniøren, side 12, 29. juni 2007.

Referencer 

Hallands geografi
Seværdigheder i Skåne län
Horste i Tornquistzonen
Spartakusforbundet

Spartakusforbundet var en organisation, der samlede tyske marxister og socialister under 1. verdenskrig. Mange af især socialisterne var tidligere medlemmer af det tyske socialdemokrati, men i skuffelse over SPD's støtte til krigen og partiets støtte til kejserens og de borgerlige partiers krigspolitikker, var de trådt ud. Gruppen gik under ledelse af de karismatiske og dygtige Rosa Luxemburg og Karl Liebknecht ind for en revolutionær omvæltning af samfundet og indførelse af Proletariatets diktatur. Fra 1916 blev gruppen del af en større gruppe frafaldne socialdemokrater, der kaldte sig Uafhængige Tyske Socialdemokratiske Parti (USPD). I denne gruppe udgjorde Spartakusforbundet den yderste venstrefløj.

I artikler kaldet «Spartakusbrevene» blev 1. verdenskrig og den socialdemokratiske partiledelses tilslutning til krigsførelsen kritiseret. Derfor blev gruppen internationalt kendt som Spartakusgruppen og kaldte sig senere Spartakusforbundet.

Under Novemberrevolutionen 1918 tog Spartakusforbundet aktivt del i kampen mod kejseren og var dermed en af hovedårsagerne til, at SPD kunne indføre Weimarrepublikken. Skuffelsen over ikke at have opnået revolutionen, men i stedet at have bragt de forhadte socialdemokrater til magten, førte ved nytårsskiftet 1918/1919 til dannelse af et samlet socialistisk parti, der skulle samle de forskellige venstrerevolutionære fraktioner under et banner. Med oprettelsen af det tyske kommunistiske parti (KPD) ophørte Spartakusforbundet med at eksistere.

Spartakusforbundet udgav avisen Die Rote Fahne, der ved KPDs dannelse blev dette partis avis.

Ledende medlemmer 
 Leo Jogiches
 Paul Levi
 Karl Liebknecht
 Rosa Luxemburg
 Julian Marchlewski
 Ernst Meyer
 Franz Mehring
 Wilhelm Pieck
 August Thalheimer
 Bertha Thalheimer
 Clara Zetkin

Henvisninger 
 Vort program og den politiske situation, af Rosa Luxemburg, december 1918

Weimarrepublikken
Kommunisme
Lucius D. Clay

Lucius Dubignon Clay (23. april 1897 i Marietta, Georgia – 16. april 1978 i Chatham, Massachusetts) var en amerikansk general og fra 1947 til 1949 som militærguvernør ansvarlig for hele den amerikanske besættelseszone i Tyskland. Hans rolle som militærguvernør sluttede da de de amerikanske, britiske og franske besættelseszoner blev lagt sammen til dannelsen af Vesttyskland.

Lucius D. Clay blev berømt især for sin støtte til tyskerne og for sin modstand mod den revanchistiske amerikanske besættelsesplan Morgenthauplanen. Hans indsats i forbindelse med Blokaden af Berlin var med stor sandsynlighed med til at redde byen fra sovjetisk overtagelse. Som tak for sin indsats for byen bærer en af de længste gader i (Vest)-Berlin hans navn.

Militærfolk fra USA
Anne Wolden-Ræthinge

Anne Wolden-Ræthinge, også kaldet Ninka (født 11. juli 1929 i Gråsten, død 22. april 2016) var en dansk journalist og forfatter.

Ninka var kendt for sin mangeårige skribentvirksomhed i dagbladet Politiken og for sine mange interviews med og biografier af kendte danskere. Modtog i 1974 den danske journalistiske Cavlingpris, for som interviewer og desuden for i fornem deskriptiv form at give læserne nyt indblik i den hverdag, vi lever i.

Navnet Ninka kommer af kaninen Ninka Ninus fra Peter Plys.

Bibliografi 
 Ni Ninka-interviews fra Amalienborg til Christiania (1977)
 Nye Ninka-interviews (1980)
 Dronning i Danmark – Margrethe den Anden fortæller om sit liv (1990)
 Queen in Denmark – Margrethe II talks about her life (1990)
 Bille August fortæller om sit liv og sine film til Anne Wolden-Ræthinge (1993)
 På isflagen – 17 Ninka-portrætter om livserfaring og alderdom (1995)
 En familie og dens dronning (1996)
 Prinsesse Alexandra – en portrætsamtale med Ninka (1996)
 Passionen – Ninka interviewer Jane Aamund (1997)
 Jeg er dansk – dronning Ingrid fortæller erindringer fra Graasten Slot (1999)
 29 danske politikere – Ninka-interviews gennem 40 år (2001)
 Rejse i livet – Kronprins Frederik fortæller til Ninka (2002)
 Kærligheden og døden – Ninka-interviews med 40 danske personligheder (2004)
 Kronprinsesse Mary fortæller til Anne Wolden-Ræthinge (2004)
 Om lidt er de borte – Modstandsbevægelsens topfolk fortæller til Ninka (2005)
 Jeg er her endnu – Per Kirkeby fortæller til Ninka (2007)
 Farvel min varme ven – og andre essays og reportager (2008)
 Helle – i samtaler med Ninka (2011).

Referencer

Eksterne henvisninger 
 

 

Journalister fra Danmark
Faglitterære forfattere fra Danmark
Personer fra Gråsten
Biografiforfattere fra Danmark
Riddere af Dannebrog
Personer i Kraks Blå Bog (afdøde)
Journalister ved Politiken
Dansksprogede forfattere fra Danmark
Cavlingprismodtagere
Modtagere af Kristian Dahls Mindelegat
Great Rift Valley

Great Rift Valley (på dansk: Riftdalen eller dansk/engelsk: Den Østafrikanske Great Rift Valley) er en del af et meget omfattende geografisk og geologisk system af en forkastningszone og geologiske sprækkedannelser, som strækker sig over næsten 6.000 km fra det nordlige Syrien gennem Jordan-dalen, Det Røde Hav og videre gennem Østafrika til den centrale del af Mozambique.

De geologiske processer, der har skabt de imponerende geografiske formationer, som præger området i dag, foregik for omkring 35 millioner år siden, da de tre involverede kontinentalplader langsomt bevægede sig væk fra hinanden under en proces, der strakte sig over flere millioner år. Herunder dannedes en række af de forsænkninger, kløfter og sprækker, der i dag udgør Great Rift Valley. Gravsænkningen varierer i bredde fra 30 til 100 km og i dybde fra få hundrede meter til flere tusinde meter.

Blandt Great Rift Valleys vulkankratere er Ngorongoro-calderaen verdens største ubrudte, ikke-oversvømmede caldera.

Se også 
 Nakurusøen

Eksterne henvisninger 

 The Great Rift Valley of Eastern Africa 
 East Africa's Great Rift Valley: A Complex Rift System

Pladetektonik
Afrikas geografi
PowerDVD

PowerDVD er en kommercielt videoafspiller og musikafspiller til Microsoft Windows. Med den er det muligt at se DVD-Video film på en på en almindelig PC. DVD-Video backup'er gemt på harddisken kan også afspilles. PowerDVD kan også bruges til at afspille video og musik i andre formater så som DivX, XviD, Windows Media Video til video og MP3 and AAC til audio. Nyere versioner understøtter fuldt Blu-ray og HD DVD afspilning.

Multimedieafspillere
Audio video-relaterede programmer til Linux
Multimedieprogrammer til OS X
Multimedieprogrammer til Windows
Salvatore Leone

Salvatore Leone er en fiktiv karakter fra computerspilserien Grand Theft Auto. Han bliver spillet af skuespilleren Frank Vincent, der bl.a. har medvirket i klassikerne Goodfellas og Casino.

Spilfigurer
Danmarks U/21-fodboldlandshold

Danmarks U21-fodboldlandshold (eller U21-landsholdet) består af danske fodboldspillere, som er under 21 år og administreres af Dansk Boldspil-Union (DBU). Holdets bedste resultater er semifinalen ved EM for U21-hold i 1992 og 2015 samt finalepladsen ved ungdomsturneringen i Toulon i 2010.

U21-landsholdets historie 
Den første danske ungdomslandskamp blev spillet 1945, da DBU valgte at spille ungdomslandskamp mod Sverige og Norge. Der blev ikke fastsat nogen aldersgrænse, men det blev vedtaget, at spillere med mere end én A-landskamp ikke måtte anvendes.

I 1976 blev den første U21-landskamp spillet, da UEFA vedtog i juni 1976, at nedsætte aldersgrænsen for ungdomslandsholdsspillere fra 23 til 21 år fra og med starten af EM-turneringen i august 1976. Det betød, at Danmark for første gang spillede to såkaldte U21-iagttagelseskampe i august 1976.

Internationale rekorder

U21-EM 
 1978 – 1/4 finalen
 1980 – Klarede ikke kvalifikationen
 1982 – Klarede ikke kvalifikationen
 1984 – Klarede ikke kvalifikationen
 1986 – 1/4 finalen
 1988 – Klarede ikke kvalifikationen
 1990 – Klarede ikke kvalifikationen
 1992 – Semifinalen
 1994 indtil 2004 – Klarede ikke kvalifikationen
 2006 – Gruppespillet
 2007 – Klarede ikke kvalifikationen
 2009 – Klarede ikke kvalifikationen
 2011 – Deltog som værtsnation og udgik efter en sidsteplads i gruppespillet
 2013 – Klarede ikke kvalifikationen
 2015 – Semifinalen
 2017 – Gruppespillet
 2019 – Gruppespillet
 2021 – Kvalificeret
 2023 – Klarede ikke kvalifikationen

OL 
 1992 – Gruppespillet
 1996 til 2012 – Klarede ikke kvalifikationen
 2016 – Kvartfinale

Slutrunde trupper 
U21-truppen fra EM-slutrunden 2015:

U21-truppen fra EM-slutrunden 2019:

U21-truppen fra EM-slutrunden 2021:

Kamp- og målantal opdateret 27. marts 2021.

Flest kampe 
Top 10

Opdateret 16. juni 2019

Flest mål 
Top 10

Opdateret 16. juni 2019

Cheftrænere 
 1959-1966: Ivan Jessen
 1967-1967: Erik Dennung
 1968-1969: Ejnar Olsen
 1970-1970: Henry From
 1971-1973: Kaj Christensen
 1974-1974: Ejnar Olsen
 1975-1980: Tommy Troelsen
 1980-1989: Richard Møller Nielsen
 1989-1992: Viggo Jensen
 1992-1999: Jan B. Poulsen
 2000-2006: Flemming Serritslev
 2006-2011: Keld Bordinggaard
 2011-2013: Morten Wieghorst
 2013-2015: Jess Thorup
 2015-2019: Niels Frederiksen
 2019-2021: Albert Capellas
 2021-2023 : Jesper Sørensen
 2023- : Steffen Højer

Læge 
 Erling Døssing

Referencer

Eksterne kilder/henvisninger 
 UEFA U21
 DBU U21 

 U/21-fodboldlandshold
U/21-fodboldlandshold i Europa
Copenhagen Open

Copenhagen Open var Danmarks største internationale tennisturnering for mænd. Turneringen startede i 1988 som en Challenger-turnering, men var fra 1991 til sin lukning i 2003 en ATP-turnering. Turneringen blev lukket af ATP, som ønskede at erstatte turneringen med mere lukrative turneringer andre steder i verden.

Turneringen fandt typisk sted i slutningen af februar måned og blev spillet indendørs i KB Hallen. 

I 1992 fik Kenneth Carlsen sit store gennembrud, da han spillede sig i kvartfinalen efter bl.a. sejr over Aleksandr Volkov (ATP 18). Ingen danskere nåede at vinde turneringen, men Kenneth Carlsen tabte i 1996 i finalen til Cédric Pioline.

Vindere og finaleresultater

Kilder / eksterne henvisninger 
 Politiken, 28. november 1988, 29. november 1989
 ATP World Tour - Copenhagen Open 1988 
 ATP World Tour - Copenhagen Open 1989 
 ATP World Tour - Copenhagen Open 1991 
 ATP World Tour - Copenhagen Open 1992 
 ATP World Tour - Copenhagen Open 1993 
 ATP World Tour - Copenhagen Open 1994 
 ATP World Tour - Copenhagen Open 1995 
 ATP World Tour - Copenhagen Open 1996 
 ATP World Tour - Copenhagen Open 1997 
 ATP World Tour - Copenhagen Open 1998 
 ATP World Tour - Copenhagen Open 1999 
 ATP World Tour - Copenhagen Open 2000 
 ATP World Tour - Copenhagen Open 2001 
 ATP World Tour - Copenhagen Open 2002 
 ATP World Tour - Copenhagen Open 2003 

Tennisturneringer
Tennis i Danmark
Etableret i 1988
Ophørt i 2003
Ivan Höger

Ivan Höger (født 17. september 1982) er en tjekkisk basketballspiller, der spiller for Svendborg Rabbits. Höger har spillet på det tjekkiske ungdomslandshold og har også spillet i flere europæiske storklubber som Kapfenberg  St. Polten  og CSKA Sofia .

På trods af et milliontilbud fra en klub i Qatar valgte han at acceptere en mindre profitabel kontrakt fra Svendborg Rabbits i sæsonen 2006/2007, da han syntes godt om klubben.

Han er en af verden højeste mennesker, og måler 225 cm uden sko. Han bruger størelse 54 1/2 i sko og vejer 125 kilo, hvilket gør at han har nogle naturlige fordele under kurven. Derfor spiller han også center.
For en mand på 225 cm er Höger kendt for at have et utroligt godt skud og en glimrende koordination.

Statistik

Kilder 

Basketballspillere fra Tjekkiet
Gyldendals Uglebøger

Gyldendals Uglebøger er en serie bøger i billigbogsudstyr om filosofi, kultur hhv. samfundsforhold udgivet i 1960erne af forlaget Gyldendal. Uglebøgerne var en del af forlagets satsning på billigbøger. Andre serier – produceret i samme format – er Gyldendals Tranebøger (bred skønlitteratur), Gyldendals Spættebøger (lyrik) og Gyldendals Bekkasinbøger (smal skønlitteratur). De fire seriers typografi og omslag var tilrettelagt af grafikeren Austin Grandjean.

Der savnes en samlet fortegnelse over samtlige uglebøger, med hensyn til reelt antal titler, årgange, oplag m.v. da Gyldendal ikke selv ligger inde med sådanne informationer (længere?). Det samme kan formodes med hensyn til de andre nævnte serier.

Eksempler på Uglebøger 
 Abell, Kjeld: Teaterstrejf i Paaskevejr
 Ahlberg, Alf: Filosofiens Historie 1 – 6
 Bhagavad Gita: Herrens Ord
 Brandes, Georg: Essays
 Brecht, Bertolt: Om Tidens Teater
 Brix, Hans: Gudernes Tungemaal
 Camus, Albert: Sisyfos-Myten
 Dantzig, Tobias: Tallet, videnskabens sprog
 Descartes, René: Om Metoden
 Dreyer, Carl Th.: Om Filmen
 Einstein, Albert og Leopold Infeld: Det moderne Verdensbillede
 Galbraith, John Kenneth: Det rige Samfund
 Grieg, Nordahl: De unge Døde
 Grønbech, Vilhelm: Jesus Menneskesønnen
 Heretica. En antologi ved Ole Wivel
 Holberg, Ludvig: Epistler og Moralske Tanker
 Humlum, Johannes: Landsplanlægning i Danmark
 Hurwitz, Stephan: Det menneskelige Ansvar
 Jensen, Johannes V.: Johannes Larsen og Aarstiderne
 Jung, C. G.: Jeg'et og Det Ubevidste
 Kierkegaard, Søren: Begrebet Angest
 Koch, Hal: Konstantin den Store
 Kritisk Revy. En antologi ved Sven Møller Kristensen
 Marcuse, Herbert: Det én-dimensionale menneske: en undersøgelse af det højtudviklede industrisamfunds ideologi
 Marx, Karl: Økonomi og Filosofi
 Nielsen, Morten: Breve til en Ven
 Nietzsche, Friedrich: Historiens Nytte
 Oppenheimer, J. Robert: Naturvidenskab og Livsforståelse
 Ortega y Gasset, Jose: Massernes Oprør
 Sarvig, Ole: Krisens Billedbog
 Seidenfaden, Erik og Davis Jens Adler: Nedrustning
 Snow, C. P.: Videnskab og Stat
 Stravinsky, Igor: Musikalsk Poetik
 Svalastoga, Kaare og Preben Wolf: Social Rang og Mobilitet
 Wanscher, Vilhelm: Den æstetiske Opfattelse af Kunst
 Wiener, Norbert: Menneske og Automat
 Vinding, Ole: Foraaret i fransk Kunst

Litteratur
Uglebøger
Aske (ep)

Aske er en ep fra 1993 med det norske black metal-band Burzum.

Spor 
 "Stemmen fra tårnet" – 6:09
 "Dominus Sathanas" – 3:02
 "A Lost Forgotten Sad Spirit" – 10:51

Album fra 1993
Black metal-album
Burzum-album
Det Som Engang Var

Det Som Engang Var er et album med det norske black metal-band Burzum, som blev udgivet i august 1993. Det blev indspillet i 1992, og udgivet gennem Varg Vikernes eget pladeselsklab Cymophane. I 1994 blev albummet genudgivet af Misanthropy og i 2005 af Back on Black Records i LP-udgave.

Numre 
 "Den onde kysten" – 2:20
 "Key to the Gate" – 5:14
 "En Ring til å herske" – 7:10
 "Lost Wisdom" – 4:38
 "Han som reiste" – 4:51
 "Når himmelen klarner" – 3:50
 "Snu mikrokosmos tegn" – 9:36
 "Svarte troner" – 2:16

Eksterne henvisninger 
 Burzum diskografi 

Album fra 1993
Burzum-album
Black metal-album
Filosofem

Filosofem er det fjerde studiealbum fra det norske black metal-band Burzum. Albummet fortsætter traditionen fra Hvis lyset tar oss med anvendelse af Theodor Kittelsens illustrationer - omslaget er således en beskåret udgave af Kittelsens Op under Fjeldet toner en Lur fra 1900, kun tilsat Burzums daværende logo samt albummets titel.

Spor 
Flere genudgivelser af albummet har på omslaget trykt en tysk oversættelse af spornavnene.

Fodnoter

Eksterne henvisninger 
 
 

Black metal-album
Album fra 1996
Burzum-album
Dauði Baldrs

Dauði Baldrs er et album af det norske black metal-band Burzum. Genren er ambient/neo-klassisk og albummet blev indspillet ved hjælp af en synthesizer og en normal båndoptager, mens Varg Vikernes var i fængsel. Albummet er ambient, og ikke råt black metal, da han kun havde adgang til en synthesizer og en båndoptager. Albummet blev til i løbet af et par måneder på grund af hans begrænsede adgang til synthesizeren, hvilket også var tilfældet med Hliðskjálf

Albummet handler om Balders arv, Odins anden søn i den nordisk mytologi. Albummet er højst sandsynligt et konceptalbum, hvor det starter med Balders død (Dauði Baldrs = Balders Død), som hele albummet så fører op til Ragnarok (Móti Ragnargkum = Mod Ragnarok), slaget som får verden til at gå under i nordisk mytologi.

Numre 
 "Dauði Baldrs" ("Balders Død") – 8:49
 "Hermoðr Á Helferð" ("Hermodrs Rejse Til Hel") – 2:41
 "Bálferð Baldrs" ("Balders Brænd" el. "Balder Brænder") – 6:05
 "Í Heimr Heljar" ("I Hels Hus") – 2:02
 "Illa Tiðandi" ("Dårlige Nyheder") – 10:29
 "Móti Ragnargkum" ("Mod Ragnarok") – 9:04

"Illa tiðandi" er en alternativ version af "Decrepitude I".

"Bálferð Baldrs" er også en alternativ version af det centrale riff fra "Jesu Død"

Album fra 1997
Black metal-album
Burzum-album
Joop Zoetemelk

Hendrik Gerardus Jozef ("Joop") Zoetemelk (født 3. december 1946 i Rijpwetering) er en tidligere hollandsk cykelrytter. Han er opført som alletiders ottendebedste rytter i Daniel Marszaleks internationalt respekterede ranking, hvor er foran topryttere som Fausto Coppi og Roger De Vlaeminck.

Zoetemelk deltog i flere discipliner ved OL 1968 i Mexico City. Først var han med på det hollandske hold i 100 km tidskørsel på landevej. Sammen med Fedor den Hertog, Jan Krekels og René Pijnen kørte han de (reelt 104 km) i tiden 2.07.49,06 timer, hvilket var mere en 1½ minut foran de fire svenske Fåglum-brødre (Erik, Gösta, Sture og Tomas Pettersson) og nok til guldmedaljerne. Zoetemelk deltog derpå i 4000 m forfølgelsesløb på bane, hvor han sammen med Piet Hoekstra, Henk Nieuwkamp og Klaas Balk tabte det indledende heat mod det østtyske hold med et halvt sekund, hvorpå hollænderne var ude af turneringen. Endelig deltog han i det individuelle landevejsløb, hvor han i lighed med omkring 80 andre deltagere måtte opgive at fuldføre løbet.

Efter OL blev han professionel. Gennem sin 18 år lange professionelle karriere (1969-87) vandt han en lang række sejre, deriblandt Tour de France 1980 og Vuelta a España i 1979. Derudover præsterede Zoetemelk det yderst bemærkelsesværdige resultat at blive nr. to i Tour de France hele seks gange efter de to koryfæer Eddy Merckx og Bernard Hinault. Zoetemelk præsterede den rekord at deltage i og gennemføre Tour de France hele 16 gange, en rekord, der fortsat består. Derudover har han opnået at vinde verdensmesterskabet i landevejscykling i 1985 som den hidtil ældste, nemlig 38 år og 9 måneder.

Joop Zoetemelk havde gennem sin karriere flere gode samlede placeringer i Tour de France:
1970: Nr. 2 (Hold: Mars-Flandria)
1971: Nr. 2 (Mars-Flandria)
1972: Nr. 5 (Beaulieu-Flandria)
1973: Nr. 4 (Gitane-Frigecreme)
1975: Nr. 4 (Gan-Mercier)
1976: Nr. 2 (Gan-Mercier)
1977: Nr. 8 (Miko-Mercier-Hutchinson)
1978: Nr. 2 (Miko-Mercier-Hutchinson)
1979: Nr. 2 (Miko-Mercier)
1980: Nr. 1 (TI Raleigh-Creda)
1981: Nr. 4 (TI Raleigh-Creda)
1982: Nr. 2 (Coop-Mercier-Mavic)
1983: Nr. 23 (Coop-Mercier-Mavic)
1984: Nr. 30 (Kwantum Hallen-Decosol)
1985: Nr. 12 (Kwantum-Decosol)
1986: Nr. 24 (Kwantum Hallen-Decosol)

Referencer

Eksterne henvisninger

Mandlige cykelryttere fra Nederlandene
Tour de France-vindere
Vuelta a España-vindere
Verdensmestre i landevejsløb
Deltagere for Holland ved sommer-OL 1968
Cykelryttere ved sommer-OL 1968
Olympiske mestre fra Holland
Medaljevindere ved sommer-OL 1968